Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen



Virallinen lehti nro C 088 , 08/04/2004 s. 0006 - 0010



Alkuperänimityksen ja maantieteellisten merkintöjen suojasta annetun asetuksen (ETY) N:o 2081/92 6 artiklan 2 kohdassa tarkoitettu rekisteröintihakemuksen julkaiseminen (2004/C 88/03) Tämä julkaiseminen sisältää oikeuden vastustaa rekisteröintiä mainitun asetuksen 7 ja 12 d artiklassa tarkoitetulla tavalla. Väitteet hakemusta vastaan on tehtävä jäsenvaltion, WTO:n jäsenvaltion tai 12 artiklan 3 kohdan mukaista menettelyä noudattaen hyväksytyn kolmannen maan toimivaltaisen viranomaisen välityksellä kuuden kuukauden kuluessa julkaisemisesta. Julkaiseminen perustellaan seuraavilla tekijöillä ja erityisesti 4 kohdan 6 alakohdalla, joiden mukaan hakemus katsotaan perustelluksi asetuksessa (ETY) N:o 2081/92 tarkoitetulla tavalla. NEUVOSTON ASETUS (ETY) N:o 2081/92 REKISTERÖINTIHAKEMUS: 5 artikla SAN (x) SMM ( ) Asiakirjan kansallinen numero: 86 1. Jäsenvaltion toimivaltainen viranomainen Nimi: Subdirección General de Sistemas de Calidad Diferenciada - Dirección General de Alimentación - Secretaría General de Agricultura y Alimentación del Ministerio de Agricultura, Pesca y Alimentación de España Osoite: Paseo Infanta Isabel, 1, E-28071 Madrid Puhelin (34) 913 47 53 94 Faksi (34) 913 47 54 10 2. Hakijaryhmittymä 2.1 Nimi: S.C.A. Ntra. Sra. de los Remedios , Avda. Manuel de Falla s/n , E - 11690 Olvera ( Cádiz ) S.C.A. San Antón , Avda. de Andalucía, 8 , E - 41670 Pruna ( Sevilla ) Aceites Blázquez S.L. , Avda. de Andalucía, 18 , E - 41670 Pruna ( Sevilla ) Almazara El Salado , C/ Vitoria, 22 , E - 11690 Olvera ( Cádiz ) SAT 1 184 San José Obrero , Ctra. Morón - Algodonales s/n , E - 41780 Coripe ( Sevilla ) S.C.A. El Agro , Ctra. Setenil - Alcalá del Valle s/n , E - 11692 Setenil de las Bodegas ( Cádiz ) Almazara Las Pilas , C/ Socorro, 32 , E - 11690 Olvera ( Cádiz ) Almazara El Vínculo , Ctra. Zahara - Grazalema Km. 1 , E - 11688 Zahara de la Sierra ( Cádiz ) 2.2 Osoite Nimi: Ceder Sierra de Cádiz S.A. Osoite: Castillo Palacio de los Ribera, plaza Alcalde José González s/n E-11640 Bornos (Cádiz) Puhelin (34) 956 72 90 00 Faksi (34) 956 72 82 63 2.3 Kokoonpano: tuottaja/jalostaja (x) muu ( ) 3. Tuotelaji: Ekstra-neitsytoliiviöljy - Luokka 1.5 Rasvat 4. Tavaraerittely (tiivistelmä 4 artiklan 2 kohdan edellytyksistä) 4.1 Nimi: "Sierra de Cádiz" 4.2 Kuvaus: Extra-neitsytoliiviöljy, joka on peräisin Lechín de Sevilla-, Manzanilla-, Verdial de Huevar-, Verdial de Cádiz-, Hojiblanca-, Picual-, Alameña de Montilla- ja Arbequina- oliivilajikkeista. Oliiviöljyn enimmäishappopitoisuus on 0,6 prosenttia, peroksidiarvo enintään 18 milliekvivalenttia aktiivista happea kilogrammassa öljyä, ultravioletin absorboimiskyky (K270) enintään 0,20 ja kosteus- ja epäpuhtausarvo alle 0,1 prosenttia. Maistajaraadin antaman aistinvaraisen arvioinnin arvosanan on oltava vähintään 6,7. Vihreistä tai kypsistä oliiveista peräisin olevia aromiltaan keskivahvasti tai vahvasti hedelmäisiä öljyjä, jotka muistuttavat luonnonvaraisten hedelmien aromia ja jotka ovat hieman kitkeriä ja pistäviä mutta jättävät suuhun tasapainoisen maun. 4.3 Maantieteellinen alue Alueen sijainti ja rajat Tuotanto-, valmistus- ja pakkausalue on Sierra de Cádizin piirikunnan alueella sijaitseva luonnollinen alue, joka sijaitsee maakunnan koillisosassa. Aluetta ympäröivät Lijarin ja Algodonalesin vuoret ja lounaassa sen sulkee Sierra de Grazaleman vuoristo. Se sijaitsee Sierra de Grazaleman luonnonpuiston vieressä ja ulottuu puiston muodostavien kahden kunnan alueelle. Tämä sijainti tuo esiin alueelle tyypilliset ympäristön aikaansaamat erityispiirteet. Alueen kunnat Alueeseen kuuluu seitsemän Cádizin maakunnan kuntaa, Alcalá del Valle, Algodonales, Olvera, El Gastor, Setenil de las Bodegas, Torrealháquime ja Zahara de la Sierra sekä kaksi Sevillan maakunnan kuntaa, Coripe ja Pruna. Valmistus- ja pakkausalue Valmistus- ja pakkausalue on sama kuin tuotantoalue. 4.4 Alkuperätodisteet: Sääntelyneuvoston rekisteriin kirjatut oliiviviljelmät, öljypuristamot ja/tai pakkaamot tarkastetaan määräajoin, millä varmistetaan säädettyjen velvoitteiden noudattaminen. Oliiviviljelmillä tehtävissä tarkastuksissa tutkitaan viljelmien terveystilannetta ja kasvinsuojeluaineilla tehtyjä käsittelyjä. Öljypuristamoissa ja/tai -pakkaamoissa tehtävissä tarkastuksissa tuotteista otetaan näytteitä ja kerätään tietoja oliivien vastaanottamisesta, oliiviöljyn valmistuksesta ja varastoinnista sekä tuotantomääristä. Rekisteröity öljypuristamo ja/tai pakkaamo tekee virallisella hakemuslomakkeella tuote-erän sertifiointia koskevan hakemuksen, jotta sääntelyneuvosto ottaisi erästä näytteet, ja sen jälkeen säiliöt sinetöidään pakkaamiseen saakka. Jotta tuote-erä voitaisiin sertifioida, sen on täytettävä asetuksessa ja laatukäsikirjassa asetetut hallinnolliset, tekniset ja lainsäädännölliset vaatimukset. Sääntelyneuvosto tekee päätöksen sertifioinnin myöntämisestä esitettyjen asiakirjojen, tarkastusten ja analyysien tulosten sekä muiden sen käytettävissä olevien asiakirjojen perusteella. Kun sertifiointi on saatu, tuote-erä pakataan sääntelyneuvoston valvonnassa. Pakkaukset varustetaan alkuperänimityksen osoittavalla vastaetiketillä, jossa nimityksen "Sierra de Cádiz" ja tunnuksen lisäksi on kunkin pakkauksen yksilöivä järjestysnumero. 4.5 Viljelymenetelmä/Valmistusmenetelmä Valmistaminen käsittää vain oliivin mehun erilleen puristamisen siten, että kaikki sen ominaisuudet säilyvät ja että tulokseksi saadaan luonnollinen mehu arvostettuine ominaisuuksineen. Seuraavassa esitellään yksityiskohtaisemmin alkuperänimityksen "Sierra de Cádiz" saaneen neitsytoliiviöljyn valmistusmenetelmä: Taustatekijät ja viljelytekniikat Perinteisillä viljelmillä on ikää toista sataa vuotta, ne sijaitsevat jyrkillä rinteillä ja ne on jaettu lukusiin pieniin palstoihin. Oliivipuita kasvatetaan kuivilla ja kastelemattomilla mailla, joita muokataan. Sellaisilla palstoilla, joilla viljelyä ei ole koneellistettu, muokkauksessa käytetään yhä edelleen muuleja. Sadonkorjuu ja kuljetus Kaksi asiaa on syytä ottaa huomioon: ajankohta ja menetelmä. Sadonkorjuu alkaa yleensä marraskuussa ja päättyy helmi- tai maaliskuussa. Sadonkorjuumenetelmät poikkeavat toisistaan, mutta pyrkimyksenä on aina käyttää perinteisiä menetelmiä, jotka vahingoittavat oliiveja vähiten. Välttämätön Sierra de Cádizia koskeva edellytys on erottaa toisistaan puusta poimitut ja maahan pudonneet hedelmät. Kuljetus tapahtuu siten, että hedelmää vahingoitetaan niin vähän kuin mahdollista. Oliivien vastaanottaminen Oliivit on eroteltu puusta ja maasta poimittuihin jo ennen niiden öljypuristamoon saapumista. Valmistusvaiheet Työssä käytetään parhaiten soveltuvia laitteita ja menetelmiä, jotta saataisiin parasta mahdollista ekstra-neitsytoliiviöljyä. Prosessin vaiheet ovat: puhdistus ja pesu, puristaminen, murskaaminen, sekoittaminen, nestemäisten ja kiinteiden aineiden erottaminen (kaksi tai kolme vaihetta), nestemäisten aineiden erottaminen toisistaan (sentrifugilla tai sekamenetelmällä). Pakkaaminen ja varastointi Oliiviöljy säilytetään varastossa tai kellarissa kaupan pitämiseen saakka. Suojatun alkuperänimityksen saaneet ekstra-oliiviöljyt pakataan aina lasiastiaan. Öljy on pullotettava tuotantoalueella. Tämän pullottamista koskevan vaatimuksen tarkoituksena on suojata tuotteen laatu ja aitous sekä näin myös alkuperänimityksen maine. Kaikki tuottajat hyväksyvät tämän velvollisuuden täysin, eikä ole epäilystäkään, etteikö tarkastuksia, joita tehdään tuotantoalueella suojatulla alkuperänimityksellä suojatun öljyn tuottajien vastuulla, tehtäisi huolellisesti ja järjestelmällisesti ja etteivätkö tarkastuksista huolehtisi ammattilaiset, jotka tuntevat tuotteen ominaisuudet erittäin hyvin. Tarvittavia tarkastuksia, joiden tavoitteena on taata tuotteen korkea laatu, olisi vaikea järjestää tehokkaasti tuotantoalueen ulkopuolella. 4.6 Yhteys maantieteelliseen alkuperään: Alueen lajikkeiden luonnollinen sekoitus, jossa päälajikkeena on Lechín, yhdistettynä vuoristoisen piirikunnan ominaisuuksiin ja erityispiirteisiin antaa tulokseksi ominaisuuksiltaan muista erottuvan ekstra-neitsytoliiviöljyn, joka on jo kauan tunnettu nimellä Sierra de Cádizin oliiviöljy. Yhteys historiaan Alueen oliivinviljelyperinne on heijastunut aikojen saatossa moninaisissa kirjoituksissa ja tekstiotteissa. Tarkastelkaamme niistä joitakin edustavimpia. Olvera, jonka nimi juontuu arabiankielisestä sanasta "Wubira", joka puolestaan on saanut alkunsa alueen runsaslukuisista oliivilehdoista. Madozin, Igartuburun ja muiden 1700-luvun kirjoittajien teoksissa kerrotaan, että Algodonalesissa oliiviöljyt ovat ylivertaisia niin määrältään kujin laadultaankin. Korostettakoon myös Prunassa elävää perinnettä - siellä aloitti oliiviöljyn tuotannon vuonna 1886 perheyritys, joka on edelleen toiminnassa. Vuoden 1833 Diccionario Geográfico Ilustrado kertoo Setenil de las Bodegasissa olleen tuolloin 4 oliiviöljyntuotantolaitosta. Edellä mainitussa teoksessa mainitaan Zahara de Sierrasta puhuttaessa suurenmoinen oliiviöljy jota luonnehditaan sanoilla "talonpoikainen, vuoristolainen ja hedelmäinen kuin ei yksikään toinen". El Gastorissa toimi sodan jälkeen neljä öljypuristamoa, joista kaksi on vielä jäljellä muistuttamassa menneistä ajoista. Yhteys luontoon: Luontoon liittyvät tekijät: Pinnanmuodostus: Sierra de Cádizin piirikunta sijaitsee kahden erilaisen maantieteellisen muodostuman alueella: yhtäällä Grazaleman vuoristo ja toisaalla piirikunnan koillisosa, missä varsinaisesti sijaitsevat oliivintuotantoalueen rajat; näitä kahta aluetta erottaa toisistaan Guadalatejoki. Maaperä: Sierra de Cádizin maaperä on köyhää, eikä se juuri sovellu viljelykseen, lukuun ottamatta peltoalueen ruohokasveja sekä jyrkempien rinteiden oliivilehtoja. Ilmasto: Sierra de Cádizin ilmasto poikkeaa suuresti maakunnan muiden osien ilmastosta, mikä johtuu siitä, että alue ulottuu aina 1800 metrin korkeuteen saakka. Alue on myös Cádizin maakunnan kylmin, mikä johtuu siitä, että meri on kaukana. Sadetta alueella saadaan yli 600 litraa vuodessa. Tuotanto-olot: Sierra de Cádizin oliivilehdot sijaitsevat aluilla, joilla on vaikea kehittää muiden kasvien viljelyä, mikä johtuu siitä, että oliivinviljelyä on helppo harjoittaa vähempiarvoisilla alueilla, ja kivisillä rinnemailla. Oliivinviljelytilat ovat yleensä pieniä, usein vain 5-10 hehtaaria. Yleensä oliivilehdot ovat vanhoja ja sijaitsevat alueilla, joilla viljelyä on vaikea koneellistaa, koska ne on oliivipuun hyvästä sopeutumiskyvystä johtuen perustettu vähempiarvoisille alueille. Viljelypalstojen muokkaamiseen ja oliivien korjaamiseen käytetään yhä vieläkin muuleja, koska monet palstat sijaitsevat jyrkillä rinteillä. 4.7 Valvontaelin Nimi: Consejo Regulador de la Denominación de Origen "Sierra de Cádiz" Osoite: Polígono Industrial de Olvera s/n , E - 11690 Olvera ( Cádiz ) Puhelin (34) 956 13 00 34 Faksi (34) 956 12 05 11 Consejo Regulador de la Denominación de Origen "Sierra de Cádiz" täyttää standardin EN 45011 vaatimukset. 4.8 Merkintä: Kun puristamo tai pakkaamo on saanut sääntelyneuvostolta todistuksen, se voi pakata oliiviöljynsä suojattua alkuperänimitystä koskevan asetuksen mukaisesti. Sääntelyneuvosto myöntää etiketit, joissa on oltava maininta "Denominación de Origen 'Sierra de Cádiz'". Vastaetikettien on oltava sääntelyneuvoston numeroimia ja antamia. 4.9 Kansalliset vaatimukset - Joulukuun 2. päivänä 1970 annettu laki N:o 25/1970 "Estatuto de la Viña, del Vino y de los Alcoholes", - mainitun lain soveltamisesta 23. päivänä maaliskuuta 1972 annettu asetus N:o 835/1972, - tammikuun 25. päivänä 1994 annettu määräys Espanjan lainsäädännön yhteensovittamisesta maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (ETY) N:o 2081/92 kanssa, - lokakuun 22. päivänä annettu kuninkaan asetus N:o 1643/1999, jossa säädetään suojattuja alkuperänimityksiä ja maantieteellisiä merkintöjä koskevien hakemusten jättämismenettelystä. EY-asiakirjanumero: ES/00219/28.12.2001. Täydellisen asiakirjan vastaanottopäivä: 10. joulukuuta 2003.